b"\n_START_ARTICLE_\nMoinba\n_START_PARAGRAPH_\nMoinba (Men-Pa, Monba, Menba, Memba), maleni tibeto-burmenski narod, u\xc5\xbee himalajske skupine, naseljen na jugoistoku Tibeta u prefekturama Nyingchi, Medong i Cona i susjednim predjelima Indije i Butana. Svih skupa preko 70,000 ali se pod imenom Moinba (1994 IMA) izjasnilo tek 7,475. Moinbe \xc5\xbeive okru\xc5\xbeeni Tibetancima i uobi\xc4\x8dajeno je me\xc4\x91u njima da se me\xc4\x91usobno \xc5\xbeene. Sami sebe nazivaju razli\xc4\x8ditim nazivima (Monba, Menba i Memba) i govore nekoliko dijalekata od kojih su sjeverni i ju\xc5\xbeni mo\xc5\xbeda razli\xc4\x8diti jezici. Moinbe \xc5\xbeive od poljoprivrede i sto\xc4\x8darstva. Uzgajaju ri\xc5\xbeu, proso, kukuruz, soju i drugo bilje. U pro\xc5\xa1losti je bila ra\xc5\xa1irena poliandrija i poliginija, dok je danas ve\xc4\x87ina brakova monogamna. Ku\xc4\x87e su im drvene, na dva ili tri kata, prekrivene bambusom ili slamom. Po vjeri su ve\xc4\x87inom lamaisti (tantrayana budisti) a ima i \xc5\xa1amanizma. Mrtve sahranjuju na tri na\xc4\x8din 'vodeni' prilikom \xc4\x8dega se izrezano tijelo pokojnika ostavlja u vodu da ga pojedu ribe (vidi film), 'nebesko' na drve\xc4\x87u kod kojega se izrezano tijelo predaje pticama, i kremacijom."